CELEX: 32006R1877
Language: el
Date: 2006-12-18 00:00:00
Title: Κανονισμός (ΕΚ) αριθ. 1877/2006 της Επιτροπής, της 18ης Δεκεμβρίου 2006 , για την τροποποίηση του κανονισμού (ΕΚ) αριθ. 878/2004 σχετικά με τον ορισμό μεταβατικών μέτρων σύμφωνα με τον κανονισμό (ΕΚ) αριθ. 1774/2002 όσον αφορά ορισμένα ζωικά υποπροϊόντα που ταξινομούνται ως υλικά των κατηγοριών 1 και 2 και προορίζονται για τεχνική χρήση   (Κείμενο που παρουσιάζει ενδιαφέρον για τον ΕΟΧ)

19.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 360/133
            
         
      ΚΑΝΟΝΙΣΜΌΣ (ΕΚ) αριθ. 1877/2006 ΤΗΣ ΕΠΙΤΡΟΠΉΣ
   
   της 18ης Δεκεμβρίου 2006
   για την τροποποίηση του κανονισμού (ΕΚ) αριθ. 878/2004 σχετικά με τον ορισμό μεταβατικών μέτρων σύμφωνα με τον κανονισμό (ΕΚ) αριθ. 1774/2002 όσον αφορά ορισμένα ζωικά υποπροϊόντα που ταξινομούνται ως υλικά των κατηγοριών 1 και 2 και προορίζονται για τεχνική χρήση
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (1), και ιδίως το άρθρο 4 παράγραφος 4, το άρθρο 5 παράγραφος 4 και το άρθρο 32 παράγραφος 1,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1774/2002 καθορίζονται υγειονομικοί κανόνες σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο. Ο εν λόγω κανονισμός ορίζει τα ζωικά υποπροϊόντα ως υλικά των κατηγοριών 1, 2 και 3, ανάλογα με τον κίνδυνο που πηγάζει από τα προϊόντα αυτά.
            
         
               (2)
            
            
               Σύμφωνα με τον εν λόγω κανονισμό, ζωικά υποπροϊόντα πλην των υλικών της κατηγορίας 1 ή 3 ορίζονται ως υλικά της κατηγορίας 2, ανεξάρτητα από περαιτέρω εξετάσεις σχετικά με τον κίνδυνο που πηγάζει από αυτά τα προϊόντα. Η επιτρεπόμενη χρήση ζωικών υποπροϊόντων σε ζωοτροφές εξαρτάται από το κατά πόσον τα εν λόγω υλικά ορίζονται ως υλικά της κατηγορίας 1, 2 ή 3. Ενώ ορισμένα υλικά της κατηγορίας 3 μπορούν να χρησιμοποιηθούν σε ζωοτροφές, τα υλικά της κατηγορίας 2 γενικώς εξαιρούνται από παρόμοια χρήση.
            
         
               (3)
            
            
               Ωστόσο, ορισμένα ζωικά υποπροϊόντα, για τα οποία θεωρείται ενδεχομένως ότι συνιστούν χαμηλό κίνδυνο, δεν εμπίπτουν στον ορισμό των υλικών της κατηγορίας 3 του κανονισμού (ΕΚ) αριθ. 1774/2002. Ο ορισμός αυτών των υλικών, εξ ορισμού, ως υλικών της κατηγορίας 2 δεν αντιστοιχεί στους κινδύνους που πηγάζουν από τα προϊόντα αυτά.
            
         
               (4)
            
            
               Ο κανονισμός (ΕΚ) αριθ. 878/2004 της Επιτροπής, της 29ης Απριλίου 2004, σχετικά με τον ορισμό μεταβατικών μέτρων σύμφωνα με τον κανονισμό (ΕΚ) αριθ. 1774/2002 όσον αφορά ορισμένα ζωικά υποπροϊόντα που ταξινομούνται ως υλικά των κατηγοριών 1 και 2 τα οποία προορίζονται για τεχνική χρήση (2), εκδόθηκε με σκοπό να επιτραπεί η συνέχιση της διάθεσης στην αγορά, της εξαγωγής, της εισαγωγής και της διαμετακομιδής ορισμένων ζωικών υποπροϊόντων που ορίζονται ως υλικά των κατηγοριών 1 και 2 και τα οποία προορίζονται αποκλειστικά για τεχνική χρήση.
            
         
               (5)
            
            
               Στην έκθεση για τα ζωικά υποπροϊόντα (3) που εκδόθηκε από την Επιτροπή στις 21 Οκτωβρίου 2005 και υποβλήθηκε στο Συμβούλιο στις 24 Οκτωβρίου 2005 περιγράφονται οι δυσκολίες όσον αφορά τον ορισμό ορισμένων υλικών ως υλικών της κατηγορίας 2 και προβλέπεται μια σειρά τροποποιήσεων του κανονισμού (ΕΚ) αριθ. 1774/2002 στο πλαίσιο της αναθεώρησης της εν λόγω νομοθεσίας, η οποία είναι προγραμματισμένη για το τέλος του 2006.
            
         
               (6)
            
            
               Εν αναμονή αυτών των τροποποιήσεων, πρέπει να είναι δυνατή η χρήση ορισμένων ζωικών υποπροϊόντων χαμηλού κινδύνου, που αυτή τη στιγμή ορίζονται ως υλικά της κατηγορίας 2, σε ορισμένες ζωοτροφές και για τεχνικούς σκοπούς. Αναλόγως, θα πρέπει να επεκταθεί το πεδίο εφαρμογής του κανονισμού (ΕΚ) αριθ. 878/2004, ώστε να επιτρέπεται η χρήση ορισμένων υλικών χαμηλού κινδύνου της κατηγορίας 2 για την παρασκευή τεχνικών προϊόντων και για ορισμένες ζωοτροφές.
            
         
               (7)
            
            
               Συνεπώς, ο κανονισμός (ΕΚ) αριθ. 878/2004 πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 878/2004 της Επιτροπής τροποποιείται ως εξής:
   
               1)
            
            
               Ο τίτλος αντικαθίσταται από τον ακόλουθο:
            
         
               2)
            
            
               Το άρθρο 1 αντικαθίσταται από το ακόλουθο:
               «Άρθρο 1
               Πεδίο εφαρμογής
               1.   Ο παρών κανονισμός ισχύει για τα ακόλουθα ζωικά υποπροϊόντα, τα οποία ορίζονται ως υλικά των κατηγοριών 1 ή 2 του κανονισμού (ΕΚ) αριθ. 1774/2002 και προορίζονται αποκλειστικά για τεχνική χρήση:
               
                           α)
                        
                        
                           δορές και δέρματα που προέρχονται από ζώα τα οποία έχουν υποστεί επεξεργασία με ορισμένες ουσίες απαγορευμένες σύμφωνα με την οδηγία 96/22/ΕΚ του Συμβουλίου (4)·
                        
                     
                           β)
                        
                        
                           τετηγμένα λίπη προερχόμενα από υλικά της κατηγορίας 1, που παράγονται με τη μέθοδο 1 όπως αναφέρεται στο παράρτημα V κεφάλαιο III του κανονισμού (ΕΚ) αριθ. 1774/2002 και, στην περίπτωση τετηγμένων λιπών που προέρχονται από μηρυκαστικά ζώα, έχουν καθαριστεί κατά τρόπο ώστε το ανώτατο επίπεδο των υπολειμματικών συνολικών αδιάλυτων ακαθαρσιών να μην υπερβαίνει το 0,15 % του βάρους, και τα παράγωγα λίπη που πληρούν τουλάχιστον τα πρότυπα που αναφέρονται στο παράρτημα VI κεφάλαιο III του κανονισμού (ΕΚ) αριθ. 1774/2002·
                        
                     
                           γ)
                        
                        
                           έντερα μηρυκαστικών (με ή χωρίς περιεχόμενο)· και
                        
                     
                           δ)
                        
                        
                           οστά και προϊόντα οστών που περιέχουν τη σπονδυλική στήλη και το κρανίο, και κέρατα βοοειδών που έχουν αφαιρεθεί από το κρανίο με μέθοδο που άφησε άθικτη την κρανιακή κοιλότητα.
                        
                     Ωστόσο, ο παρών κανονισμός δεν ισχύει για ζωικά υποπροϊόντα που προέρχονται από ζώα που αναφέρονται στο άρθρο 4 παράγραφος 1 στοιχείο α) περιπτώσεις i) και ii) του κανονισμού (ΕΚ) αριθ. 1774/2002.
               2.   Ο παρών κανονισμός ισχύει για τα ακόλουθα ζωικά υποπροϊόντα, που ορίζονται ως υλικά της κατηγορίας 2 στον κανονισμό (ΕΚ) αριθ. 1774/2002, σύμφωνα με το άρθρο 5 παράγραφος 1 στοιχείο ζ) του εν λόγω κανονισμού, τα οποία προορίζονται για χρήση σε τροφές ζώων εκτός των εκτρεφόμενων χερσαίων ζώων, σε τροφές εκτρεφόμενων γουνοφόρων ζώων ή για τεχνική χρήση, περιλαμβανομένων των δολωμάτων αλιείας.
               
                           α)
                        
                        
                           χερσαία ασπόνδυλα εκτός από τα είδη που είναι παθογόνα για τα ζώα ή τον άνθρωπο, περιλαμβανομένης κάθε μορφής μετασχηματισμού τους, όπως οι προνύμφες·
                        
                     
                           β)
                        
                        
                           υδρόβια ζώα, εκτός των θαλάσσιων θηλαστικών, αν δεν προέρχονται από υδατοκαλλιέργεια·
                        
                     
                           γ)
                        
                        
                           υδρόβια ζώα που έχουν εκτραφεί ειδικά για χρήση ως δολώματα αλιείας, υπό τον όρο ότι το δόλωμα δεν χρησιμοποιείται σε υδατοκαλλιέργειες χωρίς προηγούμενη επεξεργασία του·
                        
                     
                           δ)
                        
                        
                           ζώα που ανήκουν στις ζωικές κατηγορίες Rodentia και Lagomorpha, περιλαμβανομένων αυτών που εκτρέφονται για την παραγωγή προϊόντων ζωικής προέλευσης· και
                        
                     
                           ε)
                        
                        
                           προϊόντα που προέρχονται ή παράγονται από τα ζώα των σημείων α) και δ), όπως αυγά ψαριών, με εξαίρεση άλευρα που προέρχονται από τα ζώα του σημείου δ).
                        
                     
         
               3)
            
            
               Παρεμβάλλεται το ακόλουθο άρθρο 1α:
               «Άρθρο 1α
               Παρέκκλιση όσον αφορά τα εμπορικά έγγραφα και τα υγειονομικά πιστοποιητικά
               Κατά παρέκκλιση από το παράρτημα ΙΙ, κεφάλαιο ΙΙΙ, σημείο 1 του κανονισμού (ΕΚ) αριθ. 1774/2002, ζωικά υποπροϊόντα που αναφέρονται στο άρθρο 1 παράγραφος 2 του παρόντος κανονισμού μπορούν να διατίθενται από εμπόρους λιανικής σε τελικούς χρήστες, πλην των υπεύθυνων επιχειρήσεων, χωρίς να συνοδεύονται κατά τη μεταφορά τους από εμπορικό έγγραφο ή, όταν απαιτείται από τον κανονισμό (ΕΚ) αριθ. 1774/2002, υγειονομικό πιστοποιητικό.»
            
         
               4)
            
            
               Στο δεύτερο εδάφιο του άρθρου 2, η παραπομπή στα «στοιχεία γ) και δ) του άρθρου 1» αντικαθίσταται από την παραπομπή στα «στοιχεία γ) και δ) του άρθρου 1 παράγραφος 1».
            
         
               5)
            
            
               Στο δεύτερο εδάφιο του άρθρου 3, η παραπομπή στο «στοιχείο α) του άρθρου 5» αντικαθίσταται από την παραπομπή στις «παραγράφους 1 ή 2, κατά περίπτωση, του άρθρου 5».
            
         
               6)
            
            
               Το τελευταίο εδάφιο του άρθρου 4 παράγραφος 2 αντικαθίσταται από το ακόλουθο:
               «Όσον αφορά τα ζωικά υποπροϊόντα που αναφέρονται στο άρθρο 1 παράγραφος 1, εισαγόμενες και διαμετακομιζόμενες αποστολές πρέπει να διοχετεύονται σύμφωνα με τη διαδικασία παρακολούθησης που προβλέπει το άρθρο 8 παράγραφος 4 της οδηγίας 97/78/ΕΚ του Συμβουλίου (5).
            
         
               7)
            
            
               Το άρθρο 5 αντικαθίσταται από το ακόλουθο:
               «Άρθρο 5
               Απαιτήσεις σήμανσης, παράδοσης, τήρησης μητρώου και επεξεργασίας
               1.   Εκτός από τις απαιτήσεις αναγνώρισης που ορίζονται στο κεφάλαιο I του παραρτήματος II του κανονισμού (ΕΚ) αριθ. 1774/2002, όλες οι συσκευασίες ζωικών υποπροϊόντων που αναφέρονται στο άρθρο 1 παράγραφος 1 του παρόντος κανονισμού πρέπει να φέρουν ετικέτα στην οποία να αναγράφονται τα εξής: “ΑΠΑΓΟΡΕΥΕΤΑΙ Η ΧΡΗΣΗ ΣΤΑ ΤΡΟΦΙΜΑ, ΣΤΙΣ ΖΩΟΤΡΟΦΕΣ, ΣΤΑ ΛΙΠΑΣΜΑΤΑ, ΣΤΑ ΚΑΛΛΥΝΤΙΚΑ, ΣΤΑ ΦΑΡΜΑΚΕΥΤΙΚΑ ΚΑΙ ΣΤΑ ΙΑΤΡΟΤΕΧΝΟΛΟΓΙΚΑ ΠΡΟΪΟΝΤΑ”.
               Ωστόσο, στην περίπτωση ζωικών υποπροϊόντων που προορίζονται για φαρμακευτικά προϊόντα σύμφωνα με την κοινοτική νομοθεσία, μπορεί να χρησιμοποιείται διαφορετική ετικέτα στην οποία πρέπει να αναγράφεται “ΠΡΟΟΡΙΖΕΤΑΙ ΜΟΝΟ ΓΙΑ ΦΑΡΜΑΚΕΥΤΙΚΑ ΠΡΟΪΟΝΤΑ”.
               2.   Όλες οι συσκευασίες ζωικών υποπροϊόντων που αναφέρονται στο άρθρο 1 παράγραφος 2 φέρουν ετικέτα στην οποία αναγράφεται “ΔΕΝ ΠΡΟΟΡΙΖΕΤΑΙ ΓΙΑ ΑΝΘΡΩΠΙΝΗ ΧΡΗΣΗ”, εκτός αν αποστέλλονται σε έτοιμες προς πώληση συσκευασίες στις οποίες αναγράφεται ότι το περιεχόμενο προορίζεται μόνο για τροφή ζώων συντροφιάς ή για δόλωμα αλιείας.
               3.   Τα ζωικά υποπροϊόντα που αναφέρονται στο άρθρο 1 του παρόντος κανονισμού παραδίδονται σε τεχνική μονάδα η οποία ασχολείται ειδικά με τη χρήση αυτών των υλικών και είναι εγκεκριμένη σύμφωνα με το άρθρο 18 παράγραφος 1 του κανονισμού (ΕΚ) αριθ. 1774/2002.
               Τα ζωικά υποπροϊόντα που αναφέρονται στο άρθρο 1 παράγραφος 2 μπορούν επίσης να διατίθενται:
               
                           α)
                        
                        
                           σε ενδιάμεση μονάδα που είναι εγκεκριμένη σύμφωνα με το άρθρο 10 παράγραφος 1 του κανονισμού (ΕΟΚ) αριθ. 1774/2002·
                        
                     
                           β)
                        
                        
                           σε μονάδα αποθήκευσης που είναι εγκεκριμένη σύμφωνα με το άρθρο 11 παράγραφος 1 του κανονισμού (ΕΟΚ) αριθ. 1774/2002·
                        
                     
                           γ)
                        
                        
                           σε μονάδα παραγωγής τροφής για ζώα συντροφιάς που είναι εγκεκριμένη σύμφωνα με το άρθρο 18 παράγραφος 1 του κανονισμού (ΕΟΚ) αριθ. 1774/2002·
                        
                     
                           δ)
                        
                        
                           σε εκμετάλλευση ή εγκατάσταση εκτροφής ζώων σύμφωνα με τις απαιτήσεις του άρθρου 23 παράγραφος 2 στοιχείο γ) του κανονισμού (ΕΟΚ) αριθ. 1774/2002·
                        
                     
                           ε)
                        
                        
                           στον τόπο παρασκευής ή στην εγκατάσταση παρασκευής, κατά περίπτωση:
                           
                                       i)
                                    
                                    
                                       καλλυντικών προϊόντων, σύμφωνα με την οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (6)·
                                    
                                 
                                       ii)
                                    
                                    
                                       κτηνιατρικών φαρμάκων, σύμφωνα με την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (7)·
                                    
                                 
                                       iii)
                                    
                                    
                                       φαρμάκων, σύμφωνα με την οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικα για τα φάρμακα που προορίζονται για ανθρώπινη χρήση (8)·
                                    
                                 
                                       iv)
                                    
                                    
                                       ιατροτεχνολογικών προϊόντων, σύμφωνα με την οδηγία 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων (9)· ή
                                    
                                 
                                       v)
                                    
                                    
                                       σε διατάξεις διάγνωσης in vitro, σύμφωνα με την οδηγία 98/79/ΕΚ του Ευρωπαϊκού Κοινοβουλίου και του Συμβουλίου, της 27ης Οκτωβρίου 1998, για τα ιατροτεχνολογικά βοηθήματα που χρησιμοποιούνται στη διάγνωση in vitro (10)· ή
                                    
                                 
                     
                           στ)
                        
                        
                           απευθείας για λιανική πώληση όταν τα ζωικά υποπροϊόντα:
                           
                                       i)
                                    
                                    
                                       έχουν αποσταλεί σε έτοιμες προς πώληση συσκευασίες που φέρουν ετικέτα στην οποία αναγράφεται σαφώς ότι το περιεχόμενο προορίζεται μόνο για χρήση ως:
                                       
                                                   —
                                                
                                                
                                                   τροφή ζώων συντροφιάς ή δόλωμα αλιείας·
                                                
                                             
                                 
                                       ii)
                                    
                                    
                                       έχουν αποξηρανθεί με επεξεργασία επαρκή για την καταστροφή παθογόνων οργανισμών, περιλαμβανομένης της σαλμονέλας· ή
                                    
                                 
                                       iii)
                                    
                                    
                                       έχουν καταψυχθεί, στην περίπτωση των ζωικών υποπροϊόντων που αναφέρονται στο άρθρο 1 παράγραφος 2 στοιχεία β), γ) και, όσον αφορά την κατηγορία των Rodentia, στοιχείο δ).
                                    
                                 
                     Με επιφύλαξη του κανονισμού (ΕΚ) αριθ. 811/2003 της Επιτροπής, της 12ης Μαΐου 2003, για την εφαρμογή του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, όσον αφορά την απαγόρευση ανακύκλωσης εντός του ίδιου ζωικού είδους για τα ψάρια, την ταφή και την καύση ζωικών υποπροϊόντων και ορισμένα μεταβατικά μέτρα (11), τα ζωικά υποπροϊόντα που αναφέρονται στο άρθρο 1 παράγραφος 2 στοιχείο β) του παρόντος κανονισμού μπορούν επίσης να παραδίδονται για χρήση ως υλικό ζωοτροφής σε εκμεταλλεύσεις ή εγκαταστάσεις εκτροφής υδρόβιων ζώων.
               4.   Ο ιδιοκτήτης, ο υπεύθυνος λειτουργίας των μονάδων, εκμεταλλεύσεων ή εγκαταστάσεων που αναφέρονται στην παράγραφο 3 του παρόντος άρθρου ή ο εκπρόσωπός τους:
               
                           α)
                        
                        
                           τηρεί μητρώα σύμφωνα με το άρθρο 9 του κανονισμού (ΕΚ) αριθ. 1774/2002·
                        
                     
                           β)
                        
                        
                           εξασφαλίζει ότι τα ζωικά υποπροϊόντα υποβάλλονται, όταν ενδείκνυται, σε επεξεργασία που ικανοποιεί την αρμόδια αρχή, κατά τρόπο τέτοιο που το τελικό υλικό να μη συνιστά κίνδυνο για την υγεία των ζώων και τη δημόσια υγεία·
                        
                     
                           γ)
                        
                        
                           αποστέλλει περαιτέρω ή χρησιμοποιεί τα ζωικά υποπροϊόντα αποκλειστικά για τους σκοπούς που εγκρίνονται από την αρμόδια αρχή.
                        
                     
         
               8)
            
            
               Στο άρθρο 7 στοιχείο β), η παραπομπή στο «άρθρο 5 στοιχείο γ)» αντικαθίσταται από την παραπομπή στο «άρθρο 5 παράγραφος 3».
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Δεκεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 273 της 10.10.2002, σ. 1. Κανονισμός ο οποίος τροποποιήθηκε τελευταία με τον κανονισμό (ΕΚ) αριθ. 208/2006 της Επιτροπής (ΕΕ L 36 της 8.2.2006, σ. 25).
   
      (2)  ΕΕ L 162 της 30.4.2004, σ. 62.
   
      (3)  COM(2005) 521 τελικό.
   
      (4)  ΕΕ L 125 της 23.5.1996, σ. 3.»
   
      (5)  ΕΕ L 24 της 30.1.1998, σ. 9.».
   
      (6)  ΕΕ L 262 της 27.9.1976, σ. 169. Οδηγία όπως τροποποιήθηκε τελευταία με την οδηγία 2006/78/ΕΚ της Επιτροπής (ΕΕ L 271 της 30.9.2006, σ. 56).
   
      (7)  ΕΕ L 311 της 28.11.2001, σ. 1. Οδηγία όπως τροποποιήθηκε τελευταία με την οδηγία 2004/28/ΕΚ (ΕΕ L 136 της 30.4.2004, σ. 58).
   
      (8)  EE L 311 της 28.11.2001, σ. 67. Οδηγία όπως τροποποιήθηκε τελευταία με την οδηγία 2004/27/ΕΚ (ΕΕ L 136 της 30.4.2004, σ. 34).
   
      (9)  ΕΕ L 169 της 12.7.1993, σ. 1. Οδηγία όπως τροποποιήθηκε τελευταία με τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).
   
      (10)  ΕΕ L 331 της 7.12.1998, σ. 1. Οδηγία όπως τροποποιήθηκε τελευταία με τον κανονισμό (ΕΚ) αριθ. 1882/2003.
   
      (11)  ΕΕ L 117 της 13.5.2003, σ. 14.»